Legal Document

Category: 44

Text:
14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 193 της 26 Φεβρ./6 Μαρτ. 1970 (ΦΕΚ Α΄  56) Περί καταργήσεως εδρών της Ανωτάτης Βιομηχανικής Σχολής Πειραιώς. Έχοντες υπ’ όψει: 1)τα άρθρ. 15 του Ν.Δ. 3876/ 1958,1 του Ν.Δ. 3973/59,4 του Ν.Δ. 4578/ 1966,30 του υπ’ αριθ. 477/1963 Β.Δ/τος εν συνδυασμώ προς τας διατάξεις των άρθρ. 91 του Ν.Δ. 954/1942 και τρίτου του Α.Ν. 1430/1938 (άρθρ. 50 παρ. 7 Νόμ. 5343/1932), 2)την γνώμην της Συνελεύσεως των καθηγητών της Ανωτάτης Βιομηχανικής Σχολής Πειραιώς την διατυπωθείσαν κατά τας συνεδρίας αυτής της 4.4.69 και 24.11.69, 3)την υπ’ αριθ. 833/ 1969 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Αι παρά τη Ανωτάτη Βιομηχανική Σχολή Πειραιώς υφιστάμεναι κεναί τακτικαί έδραι: α)Ψυχολογίας-Ψυχοτεχνικής και β) Βιομηχανικής Τεχνολογίας, καταργούνται, η δε ύλη αυτών εντάσσεται εις το περιεχόμενον των τακτικών εδρών Οργανώσεως και Διοικήσεως Επιχειρήσεων και Εμπορευματολογίας αντιστοίχως. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.